Reflotron+Plus+(video)

Reflotron Plus (figur 1) er et analyseinstrument som kan anvendes til analyse av mange parametere (se oversikt figur 2). Systemet er konstruert til å kunne gi raske og presise svar ved kvantitativ bestemmelse av klinisk kjemiske parametere. Tiden fra prøven er plassert i instrumentet til resultat er klart er ca. 3 minutter.



Reflotron Plus er fullstendig automatisert analysesystemn. Det vil si at man opparbeider prøvemateriale, påfører dette på Reflotron reagens-strips, og plasserer stripsen inn i instrumentet. Instrumentet gjør så selv alle utregninger og styrer alle andre innstillinger som skal til for utførelse av en spesifikk analyse. På grunn av instrumentets kompakte størrelse, mangfoldet av tester det kan gjøre, og lite systemkonfigurasjo n, passer det bra til pasientnære analyser. Til prøvemateriale kan både fullblod, serum og plasma brukes, avhengig av analysen. Kalium- og HDL-kolesterolanalyse krever serum eller plasma ved analysering, mens hemoglobin krever fullblod. Andre tilgjengelige analyser stiller ingen krav til prøvematerialet. I figur 2 nedenfor vises en oversikt over de ulike analysene som kan utføres på Reflotron Plus. Siden bare 30 μL med prøvevolum er nødvendig kan også blod tatt ved kapilær blodprøvetakning brukes. Reflotron Plus skiller mellom disse testene ved hjelp av en magnetstripe bak test-stripsen. Magnetstripen inneholder all test- og lotdata for stripsen. Siden instrumentet gjør flere ulike analyser, vil det være noe forskjell i hvordan stoffene reagerer på stripsen. Reflotron Plus sitt analyseprinsipp er refleksjonsmålinger med Ulbrichts kule etter kompensasjonsprinsipp med referansestråle.

Ved analyser på Reflotron Plus må sølvfolien på regensstripsen fjernes før 32 μl prøvemateriale påføres reagenstripsen med en pipette. Reagenstripsen settes så inn i instrumentet og analysen starter når prøvekammeret lukkes. Magnetstripen til reagensstripsen leses av, og prøvedata lagres. Instrumentet utfører deretter analysen med de parameterne som er gitt av analysens magnetstripe. Ved analysering av en prøve med fullblod blir erytrocyttene skilt ut fra prøvematerialet ved kapillærdiffusjon gjennom en seperasjonsplate under påføringsplaten på stripsen. Plasmareservoaret fylles og reagensstripsen varmes opp til 37°C under inkubasjonsfasen. De reaktive lagene blir presset ned i plasmareservoaret og reagenset kommer i kontakt med serumet/plasmaet slik at reaksjonen starter. Intensiteten til reaksjonsproduktets farge måles enten ved kinetisk måling eller som endepunktsmåling. Alle testene har hver sine reagensstripser. Reflotron Plus krever ikke kalibrering, men for å kontrollere instrumentets optiske system benyttes en Reflotron Check kvalitetskontroll-strips før analyse av prøvemateriale. Kontrollverdien sammenlignes med verdien oppgitt på strimmelboksen fra leverandøren.

Nedenfor kan du se en liten video på hvordan man utfører en kolesterolprøve på Reflotron Plus: media type="youtube" key="6-LIRjGlINE" width="560" height="315"


 * Referanser:**


 * 1.** Reflotron Plus Information Booklet, //Bio-Stat Diagnostic Systems, utgitt 28/04/06//


 * 2.** Reflotron Plus Brukermanual